**О Б Р А З Л О Ж Е Њ Е**

**ПЛАНА ДЕТАЉНЕ РЕГУЛАЦИЈЕ**

**ЗА СЕПАРАЦИЈУ ПЕСКА И БЕТОНСКУ БАЗУ У ЛУЧИНИ**

**- ЕЛАБОРАТ ЗА РАНИ ЈАВНИ УВИД -**

Изради Плана детаљне регулације за сепарацију песка и бетонску базу у Лучини, у даљем тексту: „План“, приступа се на основу Одлуке о изради Плана детаљне регулације за сепарацију песка и бетонску базу у Лучини, бр. 350-85/21-03 од 29.11.2021. године („Службени лист Општине Ћићевац“, бр. 26/21).

План се израђује за подручје у обухвату Просторног плана Општине Ћићевац („Службени лист Општине Ћићевац“, бр. 7/11 и 8/21), у оквиру Катастарске Општине Лучина. Планско подручје прелиминарно обухвата површину од око 4,7hа.

Циљ израде Плана је да се, кроз сагледавање просторних могућности саме локације, непосредног и ширег окружења, као и постојећих и планираних инфраструктурних веза, нађе оптимално просторно-програмско решење за реализацију јединственог погона за сепарацију песка и бетонску базу, као и саобраћајно и инфраструктурно опремање локације, а у складу са потребама уређења и изградње простора.

Носилац израде Плана је Општинска Управа Општине Ћићевац - Одсек за урбанизам, грађевинарство и инспекцијске послове, док су наручиоци Плана предузећа „Кров прим 037“ доо, Крушевац, м.б. 20991909 и ПР MILO BETON GROUP, Варварин м.б. 65660598.

Елаборат за рани јавни увид, као прва фаза израде Плана, обавља се на основу члана 45а. Закона о планирању и изградњи („Службени гласник РС“, бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др.закон, 9/20 и 52/21). Елаборат за рани јавни увид садржи *Текстуални део* и *Графички део*, са општим циљевима и сврхом израде Плана, могућим решењима за развој планског подручја и очекиваним ефектима планирања у погледу унапређења начина коришћења простора.

Нацртом плана ће бити прецизно дефинисан обухват Плана са детаљном наменом земљишта, површинама за јавне намене, планираним трасама, коридорима и капацитетима за јавну саобраћајну, енергетску, комуналну и другу инфраструктуру, заштитне зоне инфраструктурних система, као и пропозиције заштите животне средине, живота и здравља људи, у складу са одредбама Закона и Правилника о садржини, начину и поступку израде докумената просторног и урбанистичког планирања („Службени гласник РС“, бр. 32/19).

 Општина Ћићевац

 ЈП Завод за урбанизам Ниш Општинска Управа Општине Ћићевац

 в.д. Директора, Начелница,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Иван Грмуша, дипл.инж.грађ. Мирјана Станојевић-Јовић, дипл.правник